મોસ્કોઃ રશિયામાં યોજાયેલા 21મા ફિફા વર્લ્ડ કપની ફાઇનલમાં ક્રોએશિયાને 4-2થી હરાવી વર્લ્ડ કપ ચેમ્પિયન ટ્રોફી જીતનાર ફ્રાન્સના ખેલાડીઓનું ઘરઆંગણે ભવ્ય સ્વાગત થયું હતું. બીજી બાજુ ક્રોએશિયાની ટીમ પણ પ્રથમ જ વાર ફાઇનલમાં આવી હોવાથી તેના ખેલાડીઓનું પણ ભવ્ય સ્વાગત કરાયું હતું. 20 વર્ષ પછી ફ્રાન્સ વર્લ્ડ ચેમ્પિયન થતાં શરૂ થયેલો વિજયોત્સવ હજી પણ ચાલુ છે. વર્લ્ડ કપ ટ્રોફી સાથે સ્વદેશ આવેલા વર્લ્ડ ચેમ્પિયનોનું શાહી સ્વાગત થયું હતું અને લાખો ચાહકો પેરિસમાં માર્ગો પર ઊતરી આવ્યા હતા.